23. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 132941/4359 της 3 Ιουν./5 Ιουλ. 1958 Περί καθορισμού αποζημιώσεως μελών Επιτροπών ΔΑΠ. Έχοντες υπ’ όψει:1)την παρ. 7 του άρθρ. 3 του Ν.Δ. 3713 του 1957 «περί μέτρων αφορώντων εις την επιτάχυνσιν της ρευστοποιήσεως της ανταλλαξίμου περιουσίας και την ολοκλήρωσιν της αποκαταστάσεως των προσφύγων, 2)την υπ’ αριθ. 244267/7251/5.10.57 ημετέραν απόφασιν «περί καθορισμού αποζημιώσεων μελών Επιτροπών διαχειρίσεως ανταλλαξίμου περιουσίας», 3)την υπό του Διοικητικού Συμβουλίου του ΤΑΠΑΠ κατά την συνεδρίασιν της 8.5.58 ληφθείσαν υπ’ αριθ. 238 απόφασίν του, αποφασίζομεν: Τροποποιούντες την ως άνω απόφασιν ημών ορίζομεν την αποζημίωσιν του Προέδρου, εκάστου των μελών , του εισηγητού και του Γραμματέως των κατά την παρ. 2 του άρθρ. 2 και την παρ. 2 του άρθρ. 3 του Ν.Δ. 3713 του 1957 Επιτροπών Διαχειρίσεως Ανταλλαξίμων Κτημάτων ως ακολούθως: 1.Προκειμένου περί τελειωτικών εκποιητικών αποφάσεων (είτε δια δημοπρασίας είτε δι’ απ’ ευθείας πωλήσεως) εκ δρχ. 25 δια τον Πρόεδρον, 20 δια τα μέλη και τον εισηγητήν και 15 δια τον Γραμματέα δι’ εκάστην εκδιδομένην απόφασιν, άνευ περιορισμού του συνολικού ποσού της καταβαλλομένης μηνιαίας αποζημιώσεώς των. 2.Προκειμένου περί πάσης άλλης αποφάσεως ως είναι αι αποφάσεις περί προκηρύξεως δημοπρασίας εκποιήσεως, επαναλήψεως δημοπρασίας λόγω ασυμφόρου τιμήματος, καθορισμού τιμήματος, καθορισμού αποζημιώσεως χρήσεως, κτηματολογικών μεταβολών και εν γένει περί των πάσης φύσεως αποφάσεων κλπ. δι’ ων δεν αποφασίζεται οριστικώς η εκποίησις ανταλλαξίμου κτήματος εις δρχ. 10 δια τον Πρόεδρον και 8 δια τα μέλη εισηγητήν και Γραμματέα, με ανώτατον όριον μηνιαίας αποζημιώσεως το ποσόν των δρχ. 500, δι’ έκαστον των μελών της Επιτροπής. Η ισχύς της παρούσης δημοσιευομένης εις την Εφημερίδα της Κυβερνήσεως άρχεται από 1 Ιουλ. 1958. Σελ. 322,20 101-78 26.Ζ.β.23 Διαχείριση Ανταλλάξιμων Κτημάτων 